CELEX: 32005R1751
Language: mt
Date: 2005-10-25 00:00:00
Title: 1751/2005/KE: Regolament tal-Kummissjoni (KE) Nru 1751/2005 tal- 25 ta’ Ottubru 2005 li jemenda r-Regolament (KE) Nru 1725/2003 dwar l-addozzjoni ta’ ċertu standards internazzjonali ta’ kontabilità b’mod konformi mar-Regolament (KE) Nru 1606/2002 tal-Parlament Ewropew u tal-Kunsill, fir-rigward ta’ IFRS 1, IAS 39 u SIC 12 Test b’rilevanza għaż-ŻEE.

21.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               97
            
         REGOLAMENT TAL-KUMMISSJONI (KE) Nru 1751/2005
   tal-25 ta’ Ottubru 2005
   li jemenda r-Regolament (KE) Nru 1725/2003 dwar l-addozzjoni ta’ ċertu standards internazzjonali ta’ kontabilità b’mod konformi mar-Regolament (KE) Nru 1606/2002 tal-Parlament Ewropew u tal-Kunsill, fir-rigward ta’ IFRS 1, IAS 39 u SIC 12
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea.
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwar l-applikazzjoni ta’ l-istandards internazzjonali tal-kontabilità (1), u b’mod partikolari l-Artikolu 3 (1) tiegħu,
   Billi:
   
               (1)
            
            
               Bir-Regolament tal-Kummissjoni (KE) Nru 1725/2003 (2) ċertu standards internazzjonali u interpretazzjonijiet li kienu jeżistu fl-14 ta’ Settembru 2002 kienu addottati, inklużi l-interpretazzjoni tal-Kumitat Permanenti ta’ l-Interpretazzjonijiet (SIC) 12 Konsolidazzjoni –Entitajiet bi skop speċjali.
            
         
               (2)
            
            
               Fis-17 ta’ Dicembru 2003 il-Bord Internazzjonali ta’ l-Istandard tal-Kontabilità (IASB) ippubblika Standard Internazzjonali tal-Kontabilità rivedut (IAS) 39 Strumenti Finanzjarji: Rikonoxximent u Kejl. IAS 39 stabbilixxa l-aktar prinċipji bażiċi għar-rikonoxximent u l-kejl ta’ assi finanzjarji u responsabilitajiet finanzjarji u li kienu addottati mill-Kummissjoni Ewropea mir-Regolament tal-Kummissjoni (KE) Nru 2086/2004 (3) tad-19 ta’ Novembru 2004, bl-eċċezzjoni ta’ ċertu dispoizzjonijiet għall-użu f’opzjoni ta’ valur ġust sħiħ u kontabilità ta’ l-ilqugħ.
            
         
               (3)
            
            
               Fis-17 ta’ Diċembru 2004, l-IASB ippubblika emenda għal IAS 39 Strumenti Finanzjarji: Rikonoxximent u Kejl- Transazzjoni u Rikonoxximent Inizjali ta’ l-Assi Finanzjarji u Responsabilitajiet Finanzjarji bħala parti mill-inizjattiva ta’ l-IASB biex tiffaċilita l-kambju għall-IAS/IFRS għall-kumpaniji Ewropej, speċjalment dawk reġistrati mas-Sigurtajiet Amerikani u Kummissjoni tal-Kambju (SEC). L-emendi jippermettu, imma ma jinħtiġux, entitajiet biex jaddottaw metodu għat-transizzjoni li jgħamilha iktar faċli biex timplimenta mill-verżjoni ta’ qabel ta’ l-IAS 39, u għandu jgħin entitajiet biex jeliminaw kwalunkwe differenzi fir-rikonċiljazzjoni bejn l-Istandards ISSB u l-US GAAP.
            
         
               (4)
            
            
               Fil-11 ta’ Novembru 2004, il-Kumitat Internazzjonali dwar l-Interpretazzjonijiet tar-Raportaġġ Finanzjarju (IFRIC) uża emenda għall-Interpretazzjoni IFRIC SIC 12 Skop tas-SIC 12; Konsolidazzjoni — Entitajiet bi Skop Speċjali. L-emenda titratta dwar l-iskop kurrenti fl-esklużjoni tas-SIC 12 għal pjanijiet ta’ benefiċċji ta’ wara l-impjieg u pjanijiet ta’ kumpens b'ekwità (SIC-12.6). L-għan ta’ bdil fl-iskop hu li jassigura konsistenza mal-ħtiġijiet ta’ l-IAS 19 Benefiċċji ta’ l-Impjegat u għall-introduzzjoni ta’ bdil konsegwenzjali mill-addozzjoni riċenti ta’ l-IFRS 2 ħlas ibbażat fuq l-ishma
                   (4).
            
         
               (5)
            
            
               Il-Kummissjoni kkonkludiet li l-istandard emendat u l-interpretazzjoni emendata jilħqu l-kriterji stabbiliti fl-Artikolu 3 (2) tar-Regolament (KE) Nru 1606/2002. Il-konsultazzjoni ma’ esperti tekniċi fil-qasam jgħinu wkoll li ż-żewġ emendi jilħqu il-kriterja teknika għall-addozzjoni.
            
         
               (6)
            
            
               L-addozzjoni ta’ l-emendi għall-IAS 39 timplika, permezz ta’ konsegwenza, emendi għall-IFRS 1 Addozzjoni għall-ewwel darba ta’ Standards Internazzjonali ta’ Rapportaġġ Finanzjarju biex jassigura konsistenza bejn l-istandards ta’ kontabilità internazzjonali.
            
         
               (7)
            
            
               Ir-Regolament (KE) Nru 1725/2003 għandu għalhekk jiġi emendat kif meħtieġ.
            
         
               (8)
            
            
               L-emendi għandhom b’mod eċċezzjonali jidħlu fis-seħħ għas-sena finanzjarja tal-kumpanija li tibda fi jew wara l-1 ta’ Jannar 2005, i.e f'mument qabel il-pubblikazzjoni ta' dan ir-regolament. L-applikazzjoni retrospettiva hi eċċezzjonalment ġustifikata sabiex tiffaċilita l-addotturi għall-ewwel darba l-preparazzjonijiet ta’ kontijiet b’mod konformi ma’ l- IAS/IFRS.
            
         
               (9)
            
            
               Il-miżuri pprovduti f’dan ir-Regolament huma b’mod konformi ma’ l-opinjoni tal-Kumitat Regolatorju tal-Kontabilità,
            
         ADOTTAT DAN IR-REGOLAMENT:
   L-Artikolu 1
   L-Anness mar-regolament (KE) Nru 1725/2003 hu emendat kif gej:
   
               (1)
            
            
               It-test ta’ l-Emendi għal Standards Internazzjonali ta’ Kontabilità (IAS) 39 Strumenti Finanzjarji: Rikonoxximent u Kejl – Transizzjoni u Rikonoxximent Inizjali ta’ l-Assi Finanzjarji u Responsabilitajiet Finanzjarji hu mdaħħal kif stabbilit fl-Anness ta’ dan ir-Regolament.
            
         
               (2)
            
            
               It-test ta’ l-Emenda IFRIC għal SIC 12 Skop ta’ SIC 12; Konsolidazzjoni — Entitajiet bi Skop Speċjali hu mdaħħal kif stabbilit fl-Anness ta’ dan ir-Regolament.
            
         
               (3)
            
            
               L-addozzjoni ta’ l-emendi għall-IAS 39 timplika, permezz ta’ konsegwenza, emendi għall-IFRS 1 Addozzjoni għall-ewwel darba ta’ Standards internazzjonali ta’ Rapportaġġ Finanzjarju biex tassigura konsistenza bejn l-istandards ta’ kontabilità internazzjonali.
            
         L-Artikolu 2
   Dan ir-Regolament għandu jidhol fis-seħħ fit-tielet jum wara d-data tal-pubblikazzjoni fil-Ġurnal Uffiċjali ta’ l-Unjoni Ewropea.
   Hu għandu japplika ghal kull sena finanzjarja tal-kumpanija fi jew wara l-1 ta’ Jannar 2005 mill-iktar tard.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar il-25 ta’ Ottubru 2005.
      
         
            Għall-Kummissjoni
         
         Charlie McCREEVY
         
            Membru tal-Kummissjoni
         
      
   
   
      (1)  ĠU L 243, 11.9.2003, p. 1.
   
      (2)  ĠU L 261, 13.10.2003, p. 1. Ir-Regolament kif emendat bir-Reglament (KE) Nru 707/2004 ĠU L 175, 8.7.2004, p. 3).
   
      (3)  ĠU L 363, 9.12.2004, p. 1.
   
      (4)  ĠU L 41, 11.2.2005, p. 1.
   
      ANNESS
      STANDARDS TA’ RAPPORTAĠĠ FINANZJARJI INTERNAZZJONALI
      
                  IAS 39
               
               
                  Emendi għal Standards Internazzjonali ta’ Kontabilità (IAS) 39 Strumenti Finanzjarji: Rikonoxximent u Kejl – Transizzjoni u Rikonoxximent Inizjali ta’ Assi Finanzjarji u Responsabiltajiet Finanzjarji
                  
               
            
                  SIC 12
               
               
                  Emenda IFRIC għas-SIC 12 Skop tas-SIC 12; Konsolidazzjoni — Entitajiet b' Għan Speċjali
                  
               
            
         “Riproduzzjoni permessa fiż-Żona Ekonomika Ewropea. Id-drittijiet kollha huma riservati barra iż-ŻEE, ħlief bl-eċċezzjoni għar-riproduzzjoni għal skopijiet ta’ użu personali jew mezz ta’ kummerċ ieħor ġust. Aktar informazzjoni tista’ tinkiseb minn IASB f’ www.iasb.org.uk”
      
      Emendi għal IAS 39 Strumenti Finanzjarji: Rikonoxximent u Kejl
      
      F'dan l-Istandard, il-paragrafu 107A hu miżjud.
      DATA EFFETTIVA U TRANSIZZJONI
      
               
                  107A.
               
               
                  Minkejja dak li jgħid il-paragrafu 104, entità tista' tapplika l-ħtiġijiet fl-aħħar sentenza tal-paragrafi AG76 u AG76A, f'wieħed mill-modi li ġejjin:
                  
                              (a)
                           
                           
                              b'mod prospettiv għal transazzjonijiet li saru wara l-25 t'Ottubru, 2002; jew
                           
                        
                              (b)
                           
                           
                              b'mod prospettiv għal transazzjonijiet li saru wara l-1 ta' Jannar, 2004.
                           
                        
            F'Appendiċi A, Gwida għall-Applikazzjoni, il-paragrafu AG76A hu miżjud.
      Gwida għall-Applikazzjoni
      Kejl (paragrafi 43-70)
      L-Ebda Suq Attiv: Teknika tal-Valutazzjoni
      …
      
               
                  AG76A.
               
               
                  Il-kejl sussegwenti ta' l-assi finanzjarju jew l-obbligazzjoni finanzjarja u r-rikonoxximent sussegwenti ta' qligħ jew telf għandu jkun konsistenti mal-ħtiġijiet ta' dan l-Istandard. L-applikazzjoni tal- paragrafu AG76 tista' ma tirriżulta f’ebda qligħ jew telf li jiġi rikonoxxut fir-rikonoxximent inizjali ta' assi finanzjarju jew obbligazzjoni finanzjarja. F'każ bħal dan, l-IAS 39 jeħtieġ li qligħ jew telf għandu jiġi rikonoxxut wara r-rikonoxximent inizjali biss sal-punt li dan ġej minn bidla f'fattur (li jinkludi ż-żmien) li l-parteċipanti tas-suq kienu jikkunsidraw meta kienu qed jistabbilixxu prezz.
               
            
         Appendiċi
         Emendi għal IFRS 1
         
            L-emendi f'din l-Appendiċi għandhom jiġu applikati għall-perijodi annwali li jibdew fl-1 ta' Jannar, 2005, jew wara. Jekk xi entità tapplika l-IFRS 1 għal perijodu aktar bikri, dawn l-emendi għandhom jiġu applikati għal dak il-perijodu aktar bikri.
         
         A1.   IFRS 1 Adozzjoni għall-Ewwel Darba ta' Standards Internazzjonali tar-Rappurtaġġ Finanzjarju hu emendat kif deskritt hawn taħt.
         F'paragrafu 13, sotto-paragrafi (j) u (k) huma emendati, u sotto-paragrafu (l) miżjud, kif ġej:
         
                     (j)
                  
                  
                     obbligi tad-dekummissjonament inklużi fil-kost tal-proprjetà, impjant u tagħmir (paragrafu 25E);
                  
               
                     (k)
                  
                  
                     kuntratti ta' kiri (paragrafu 25F); u
                  
               
                     (l)
                  
                  
                     kejl tal-valur ġust ta’ assi finanzjarji jew obbligazzjonijiet finanzjarji fir-rikonoxximent inizjali (paragrafu 25G).
                  
               Wara paragrafu 25F intestatura ġdida u paragrafu 25G huma miżjuda kif ġej:
         Kejl tal-valur ġust ta’ assi finanzjarji jew obbligazzjonijiet finanzjarji
         
                  
                     25G
                  
                  
                     Minkejja l-ħtiġijiet ta' paragrafi 7 u 9, entità tista' tapplika l-ħtiġijiet fl-aħħar sentenza tal-paragrafi AG76 u AG76A ta' IAS 39, f'wieħed mill-modi li ġejjin:
                     
                                 (a)
                              
                              
                                 b'mod prospettiv għal transazzjonijiet li saru wara l-25 t' Ottubru, 2002; jew
                              
                           
                                 (b)
                              
                              
                                 b'mod prospettiv għal transazzjonijiet li saru wara l-1 ta' Jannar, 2004.
                              
                           
               
      Standards Internazzjonali tar-Rappurtaġġ - Kumitat ta' l-Interpretazzjoni
      IFRIC
      IFRIC EMENDA GĦAL SIC-12
      Ambitu ta' SIC-12
      
         Konsolidament — Entitajiet b'Għanijiet Speċjali
      
      REFERENZI
      
                   
               
               
                  IAS 19 Benefiċċji ta' l-Impjegati
                  
               
            
                   
               
               
                  IAS 32 Strumenti Finanjarji: Żvelar u Preżentazzjoni
                  
               
            
                   
               
               
                  IFRS 2 Pagament Ibbażat fuq l-Ishma
                  
               
            
                   
               
               
                  SIC-12 Konsolidament — Entitajiet b'Għanijiet Speċjali
                  
               
            SFOND
      
               
                  1
               
               
                  Sakemm din l-emenda ssir effettiva, SIC-12 jeskludi mill-ambitu tiegħu pjani ta' benefiċċju ta' wara l-impjieg u pjani ta' kumpens bl-ishma (SIC-12.6). Sakemm l-IFRS 2 isir effettiv, pjani bħal dawn huma fl-ambitu ta' IAS 19 (kif emendat fl-2002).
               
            
               
                  2
               
               
                  IFRS 2 hu effettiv għall-perijodi annwali li jibdew fl-1 ta’ Jannar, 2005, jew wara. IFRS 2 ser jemenda IAS 19 billi:
                  
                              (a)
                           
                           
                              ineħħi mill-ambitu tiegħu benefiċċji ta’ l-impjegati li għalihom japplika l-IFRS 2, u
                           
                        
                              (b)
                           
                           
                              ineħħi r-referenzi kollha għal benefiċċji ta' kumpens bl-ishma u pjani ta' kumpens bl-ishma.
                           
                        
            
               
                  3
               
               
                  Barra minn hekk, IAS 32 jeħtieġ li l-ishma tat-teżor jitnaqqsu mill-ishma. Meta l-IFRS 2 isir effettiv, dan ser jemenda IAS 32 biex jiddikjara li paragrafi 33 u 34 ta' IAS 32 (relatati ma' l-ishma tat-teżor) għandhom jiġu applikati għall-ishma tat-teżor mixtrija, mibjugħa, maħruġa jew imħassra li huma relatati ma' pjani ta' opzjoni ta' ishma ta' l-impjegati, pjani ta' xiri ta' ishma mill-impjegati, u l-arranġamenti l-oħrajn kollha bbażati fuq l-ishma.
               
            TEMI
      
               
                  4
               
               
                  L-ewwel tema indirizzata minn din l-Emenda hi l-inkużjoni ta' pjani ta' kumpens bl-ishma fl-ambitu ta' SIC-12.
               
            
               
                  5
               
               
                  It-tieni tema indirizzata minn din l-Emenda hi li jkunu esklużi mill-ambitu ta' SIC-12 pjani oħrajn ta' benefiċċju għat-tul ta' l-impjegati. Sakemm din l-Emenda ssir effettiva, SIC-12 ma jeskludix pjani oħrajn ta' benefiċċju għat-tul ta' l-impjegati mill-ambitu tiegħu. Madankollu, IAS 19 jeħtieġ li dawk il-pjani ikunu rrappurtati b'mod simili għall-kontabilità ta' pjani ta' benefiċċju ta' wara l-impjieg.
               
            EMENDA
      
               
                  6
               
               
                  Paragrafu 6 ta' SIC-12 hu emendat kif ġej.
                  Din l-Interpretazzjoni ma tapplikax għall-pjani ta' benefiċċju ta' wara l-impjieg jew għall-pjani oħrajn ta' benefiċċju għat-tul ta' l-impjegati li għalihom japplika IAS 19.
               
            DATA EFFETTIVA
      
               
                  7
               
               
                  Entità għandha tapplika din l-Emenda għall-perijodi annwali li jibdew fl-1ta' Jannar, 2005, jew wara. Jekk entità tapplika l-IFRS 2 għal perijodu aktar bikri, din l-emenda għandha tiġi applikata għal dak il-perijodu aktar bikri.